La Cambra anuncia una segona consulta sobre les dificultats per trobar personal qualificat
La Cambra de Comerç de Barcelona començarà demà una nova consulta electrònica als empresaris, segons ha anunciat el seu president, Joan Canadell. La votació se centrarà en demanar sobre les dificultats de les companyies per trobar personal qualificat. 'És un tema que preocupa molts empresaris i volem valorar-ho per fer propostes', ha afirmat Canadell en una piulada. La primera consulta, sobre les conseqüències econòmiques de la independència en el marc de la Unió Europea, ja supera les 1.500 votacions, segons fonts de la Cambra, que expressen la seva satisfacció pel nivell de participació. Per ara, però, l'ens no posa data a una possible consulta sobre la resposta a la sentència de l'1-O. Fonts de la Cambra indiquen que l'empresariat està responent molt bé a les consultes, que creuen que necessiten recorregut.
A qui va dirigida la consulta electrònica que realitzarà la Cambra de Comerç de Barcelona?
als empresaris